Ο **Τοντ Ντάγκλας Φούλερ** (γεννήθηκε στις 25 Ιουλίου 1974) είναι ένας πρώην Αμερικανός επαγγελματίας καλαθοσφαιριστής που επιλέχθηκε από τους Γκόλντεν Στέιτ Ουόριορς με την 11η γενική επιλογή του ντραφτ του ΝΒΑ του 1996. Έπαιξε για πέντε χρονιές στο ΝΒΑ από το 1996 έως το 2001 για τους Ουόριορς, Γιούτα Τζαζ, Σάρλοτ Χόρνετς και Μαϊάμι Χιτ, με μέσο όρο 3,7 πόντους. Ο Φούλερ επιλέχτηκε πριν από τους μελλοντικούς αστέρες του ΝΒΑ Κόμπι Μπράιαντ, Στιβ Νας, Πέγια Στογιάκοβιτς και Τζερμέιν Ο'Νιλ στο ντραφτ του ΝΒΑ το 1996. Έπαιξε επίσης για έξι χρόνια στο εξωτερικό, σε επαγγελματικές ομάδες στην Ισπανία,  Πολωνία Ελλάδα  και Αυστραλία.

Κολεγιακή πορεία
----------------

Ο Φούλερ αποφοίτησε από το Χριστιανικό Σχολείο του Σάρλοτ το 1992 και έπαιξε κολεγιακά στο Πολιτειακό Πανεπιστήμιο της Βόρειας Καρολίνας (Νορθ Καρολάινα Στέιτ). Ενώ με το Νορθ Καρολάινα Στέιτ, ηγήθηκε της Διάσκεψης Ατλάντικ Κόουστ (ACC) στο σκοράρισμα κατά τη διάρκεια της τελευταίας του χρονιάς με 20,9 πόντους και 9,9 ριμπάουντ σε μέσους όρους. Ήταν Ακαδημαϊκός Παναμερικανός και αρνήθηκε την υποτροφία του Ρόουντς στο Πανεπιστήμιο της Οξφόρδης για να παίξει επαγγελματικό μπάσκετ.  Εισήχθη επίσης στην Αδελφότηα Φι Βήτα Κάπα και αποφοίτησε με έπαινο το 1996 με πτυχίο επιστήμης στα εφαρμοσμένα μαθηματικά από το Νορθ Καρολάινα Στέιτ.  Ο Φούλερ είναι επίσης συχνός δημόσιος ομιλητής. 

Το Πολιτειακό Πανεπιστήμιο της Βόρειας Καρολίνας τίμησε τον Τοντ Φούλερ κρεμώντας την εμφάνισή του με τον αριθμό 52 από το ταβάνι του ΠΝΚ Αρένα κατά τη διάρκεια μίας τελετής ημιχρόνου του ερυθρόλευκου αγώνα στις 27 Οκτωβρίου 2007.

Επαγγελματική σταδιοδρομία
--------------------------

Στις 4 Ιουλίου 2006, ανακοινώθηκε ότι ο Φούλερ είχε υπογραφεί από τους Σάουθ Ντράγκονς του Αυστραλιανού Νάσιοναλ Μπάσκετμπολ Λιγκ για να παίξει στην εναρκτήρια χρονιά της ομάδας. Σε μία συνέντευξη Τύπου στις 23 Οκτωβρίου 2006 ανακοινώθηκε ότι ο προπονητής Μαρκ Πράις και ο Φούλερ είχαν αποδεσμευτεί από τους Σάουθ Ντράγκονς. Ο Πράις προσέλαβε τον Φούλερ ως τον πρώτο παίκτη εισαγωγής της ομάδας.  Ο Φούλερ είχε μέσο όρο 18 πόντους και 9 ριμπάουντ ανά παιχνίδι στα πέντε παιχνίδια του με τους Σάουθ Ντράγκονς, ενώ ευστοχούσε με 63% στα σουτ εντός πεδιάς και με 70% στις ελεύθερες βολές.

Προσωπική ζωή
-------------

Ο Φούλερ χορηγεί τον ετήσιο διαγωνισμό μαθηματικών για μαθητές λυκείου της περιοχής του Ράλεϊ της Βόρειας Καρολίνας μέσω του Πολιτειακού Πανεπιστημίου της Βόρειας Καρολίνας που ονομάζεται "Μαθηματικός Διαγωνισμός Τοντ Φούλερ".  Έχει ένα ταμείο υποτροφιών που ιδρύθηκε μέσω του κολεγίου Φυσικών και Μαθηματικών Επιστημών του Πολιτειακού Πανεπιστημίου της Βόρειας Καρολίνας (PAMS). 

Ο Φούλερ είναι επίσης γνωστός για τις ισχυρές χριστιανικές του πεποιθήσεις, συμπεριλαμβανομένης της αποχής από την συνουσία πριν τον γάμο.  Ζει στη Σάρλοτ με τη σύζυγό του, την πρώην Ελίζαμπεθ "Λίμπι" Σόου, η οποία είναι δασκάλα δημοτικού.  

Ο Φούλερ είναι ένας συχνός ταξιδιώτης παγκοσμίως για εθελοντικές εκδηλώσεις. Συμμετείχε στο Αυστραλιανό Εθνικό Καρναβάλι Καλαθοσφαίρισης Βαπτιστών – μία ετήσια αθλητική εκδήλωση νέων που πραγματοποιείται κάθε χρόνο στην Αυστραλία – τον Ιανουάριο του 2008 στην Τασμανία.  Πέρασε τρεις εβδομάδες στις Ομόσπονδες Πολιτείες της Μικρονησίας τον Ιούνιο του 2008, σε μία εθελοντική αποστολή για να εκπαιδεύσει καλαθοσφαιριστές ώστε να γίνουν προπονητές που με τη σειρά τους βοήθησαν στην εκπαίδευση της νεολαίας των νησιών. Η ομάδα περιελάμβανε τον Δρ Ρίτσαρντ Ντάνκγουορθ από το Πανεπιστήμιο των Εθνών  έναν συχνό υποστηρικτή της αθλητικής ανάπτυξης νέων στον Νότιο Ειρηνικό, και τον πρώην επαγγελματία καλαθοσφαιριστή Ντέιβιντ Γουντ .

Ο Φούλερ υπηρετεί στη Συμβουλευτική Επιτροπή αεροδρομίου για το Διεθνές Αεροδρόμιο Σάρλοτ-Ντάγκλας από το 2008. Κατά τη διάρκεια της θητείας του, η CLT έλαβε το βραβείο Ιγκλ το 2010, ονομάζοντας την CLT ως το καλύτερο αεροδρόμιο στον κόσμο από τη Διεθνή Ένωση Αερομεταφορών ( IATA ) και άνοιξε έναν τρίτο παράλληλο διάδρομο στις αρχές του 2011. 

Ο Φούλερ υπηρετεί στην Επιτροπή Επιλογής Υποτροφιών Παρκ για το Πολιτειακό Πανεπιστήμιο της Βόρειας Καρολίνας. Αυτή τη στιγμή είναι διπλωματούχος καθηγητής μαθηματικών λυκείου. Ο Τοντ Φούλερ κέρδισε το Μεταπτυχιακό του Δίπλωμα Επιστήμης στην Ανάλυση Δεδομένων (MSA) από το Πολιτειακό Πανεπιστήμιο της Βόρειας Καρολίνας τον Μάιο του 2016.

Παραπομπές
----------

1. ↑  Federacion Española De Baloncesto
2. ↑  Todd Fuller y Brad Oleson jugarán en las filas Rosalía la próxima temporada – Solobasket.com 3.0
3. 1 2  «Fuller's NBL sacking a big error: Price». *The Sydney Morning Herald*. October 24, 2006. .
4. ↑  N.C. State's Model Student Athlete [*νεκρός σύνδεσμος*]
5. ↑  «Todd Fuller Bio Page MVP Speakers». Αρχειοθετήθηκε από το πρωτότυπο στις 22 Σεπτεμβρίου 2008. Ανακτήθηκε στις 4 Μαΐου 2009.
6. ↑  newsobserver.com | Wolfpack shows promise in hoops scrimmage[*νεκρός σύνδεσμος*]
7. ↑  Nagy, Boti (October 23, 2006). «The Price is Wrong». *The Advertiser*. Αρχειοθετήθηκε από το πρωτότυπο στις 2009-12-06.. Ανακτήθηκε στις 2022-04-02.
8. ↑  NCSU College of Physical and Mathematical Sciences: Department of Mathematics
9. ↑  College of Physical and Mathematical Sciences: Scholarships, Fellowships, and Other Funds
10. ↑  «Todd Fuller». Abstinence Committed. Αρχειοθετήθηκε από το πρωτότυπο στις 22 Οκτωβρίου 2007.
11. ↑  newsobserver.com | Catching Up (with Todd Fuller)[*νεκρός σύνδεσμος*]
12. ↑  N.C. STATE'S MODEL STUDENT-ATHLETE THE BOOK ON TODD FULLER: 3.96 GRADE POINT AVG. 21.8 POINTS PER GAME 10.7 REBOUNDS PER GAME
13. ↑  Australia National Baptist Basketball Carnival – Team Victoria
14. ↑  «Dr. Dankworth Encourages South Pacific Youth». Αρχειοθετήθηκε από το πρωτότυπο στις 8 Απριλίου 2007. Ανακτήθηκε στις 2 Απριλίου 2022.
15. ↑  Hoops Standout Fuller Earns Another Degree

Εξωτερικοί σύνδεσμοι
--------------------

* Προφίλ παίκτη του NBA
* Φήμες: η ανταλλαγή του Τοντ Φούλερ στους Ουόριορς στα σκαριά (Γκόλντεν Στέιτ οφ Μάιντ)
* Ντραφτ Μπούστα ΝΒΑ #18